# Bagratin katedraali

### Wikipedia

Bagratin katedraali

Bagratin katedraali (georg. ბაგრატის ტაძარი, Bagrat'is t'adzari) tai Kutaisin katedraali on 1000-luvulla rakennettu tuomiokirkko Kutaisin kaupungissa Georgiassa. Raunioitunutta katedraalia pidetään keskiaikaisen georgialaisen arkkitehtuurin mestariteoksena.

Katedraali sijaitsee Uk'imerionin kukkulalla, erottuvana maamerkkinä Kutaisin maisemassa. Se rakennettiin 1000-luvun alussa kuningas Bagrat III:n hallintokaudella, minkä vuoksi sitä kutsutaan "Bagratin katedraaliksi". Kirjoitus katedraalin pohjoisseinällä paljastaa, että sen lattia asetettiin paikoilleen vuonna "khronikon 223", eli 1003. Vuonna 1692 katedraalia tuhosi Imeretin kuningaskunnan valloittaneiden ottomaanijoukkujen aiheuttama räjähdys, jossa kirkon kupoli ja katto romahtivat.

Restaurointi- ja konservointityöt sekä arkeologiset tutkimukset, jotka alkoivat vuonna 1952, jatkuvat yhä. Vuonna 1994 Bagratin katedraali otettiin yhdessä Gelatin luostarin kanssa Unescon maailmanperintöluetteloon. Katedraalia käytetään jumalanpalveluksissa vain rajoitetusti, mutta se houkuttelee paljon pyhiinvaeltajia ja turisteja. Sitä käyteään tärkeänä turistikohteena myös koko Kutaisin kaupungin symbolina.

## [muokkaa] Aiheesta muualla

- Katedraali Unescon sivuilla
- Kuvagalleria

| Tämä Georgiaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/a/g/Bagratin_katedraali.html

Luokat: Georgia-tyngät | Unescon maailmanperintökohteet Aasiassa | Georgian kirkot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- ქართული
- Svenska